2006D0876 — SL — 20.12.2007 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 30. novembra 2006 o odobritvi programov za izkoreninjenje in spremljanje živalskih bolezni in nekaterih TSE ter za preprečevanje zoonoz, ki sta jih Bolgarija in Romunija predložili za leto 2007, ter o spremembi Odločbe 2006/687/ES (notificirano pod dokumentarno številko C(2006) 5702) (2006/876/ES) (UL L 337, 5.12.2006, p.57)

spremenjena z:









▼B

ODLOČBA KOMISIJE

z dne 30. novembra 2006

o odobritvi programov za izkoreninjenje in spremljanje živalskih bolezni in nekaterih TSE ter za preprečevanje zoonoz, ki sta jih Bolgarija in Romunija predložili za leto 2007, ter o spremembi Odločbe 2006/687/ES

(notificirano pod dokumentarno številko C(2006) 5702)

(2006/876/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Akta o pristopu Bolgarije in Romunije in zlasti člena 4(3) Akta, ob upoštevanju Akta o pristopu Bolgarije in Romunije in zlasti člena 42 Akta, ob upoštevanju Odločbe Sveta 90/424/EGS z dne 26. junija 1990 o odhodkih na področju veterine ( 1 ) in zlasti členov 24(5), 24(6) ter 29 in 32 Odločbe, ob upoštevanju naslednjega: (1) Odločba 90/424/EGS predvideva možnost finančnega prispevka Skupnosti za izkoreninjenje in spremljanje živalskih bolezni ter za nadzor, namenjen preprečevanju zoonoz. (2) Uredba (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij ( 2 ) predvideva letne programe za izkoreninjenje in spremljanje transmisivnih spongiformnih encefalopatij (TSE) pri živalih iz vrst govedi, ovc in koz. (3) Zaradi pristopa Bolgarije in Romunije je primerno določiti finančni prispevek Skupnosti v zvezi s programi za izkoreninjenje in spremljanje bolezni živali ter nekaterih TSE, ki sta jih predložili Bolgarija in Romunija za leto 2007. (4) Bolgarija in Romunija sta predložili programe za izkoreninjenje in spremljanje nekaterih bolezni živali, za preprečevanje zoonoz ter za izkoreninjenje in spremljanje TSE na njunih območjih. (5) Po preučitvi programov je bilo ugotovljeno, da ustrezajo zahtevam ustrezne veterinarske zakonodaje Skupnosti in zlasti merilom Skupnosti v zvezi z izkoreninjenjem teh bolezni v skladu Odločbo Sveta 90/638/EGS z dne 27. novembra 1990 o določitvi meril Skupnosti za izkoreninjenje in spremljanje nekaterih živalskih bolezni ( 3 ). (6) Glede na pomen navedenih programov za doseganje ciljev Skupnosti na področju zdravja živali in javnega zdravja ter glede na obvezno uporabo programov TSE v vseh državah članicah je primerno, da se določi ustrezna stopnja finančnega prispevka Skupnosti za povrnitev stroškov, nastalih v Bolgariji in Romuniji z izvajanjem ukrepov iz te odločbe, do najvišjega zneska za posamezni program. (7) Prisotnost klasične prašičje kuge na gospodarstvih s prašiči v Romuniji pomeni posebej resno nevarnost za ostala gospodarstva s prašiči v Skupnosti. Zato je treba prispevek Skupnosti za nakup cepiva za cepljenje prašičev z oslabljenim živim cepivom določiti v višini 100 % stroškov. (8) Zaradi boljšega upravljanja, učinkovitejše rabe sredstev Skupnosti in večje transparentnosti je treba za vsak program, kjer je to primerno, določiti najvišji znesek, ki se Bolgariji in Romuniji povrne za nekatere stroške postavk, kot so testi, cepiva in nadomestila lastnikom za izgube zaradi zakola ali izločitve živali. (9) V skladu z Uredbo Sveta (ES) št. 1290/2005 z dne 21. junija 2005 o financiranju skupne kmetijske politike ( 4 ) je treba programe za izkoreninjenje in nadzor bolezni živali financirati v okviru Evropskega kmetijskega jamstvenega sklada. Za namene finančnega nadzora je treba uporabljati člene 9, 36 in 37 navedene uredbe. (10) Finančni prispevek Skupnosti bi se moral odobriti pod pogojem, da so načrtovani ukrepi izvedeni učinkovito in da pristojni organi predložijo vse potrebne podatke v rokih, navedenih v tej odločbi. (11) V skladu z Uredbo (ES) št. 1290/2005 se za izdatke uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem Bolgarija in Romunija predložita zahtevek, znesek izdatka pa je izražen v EUR. (12) Odobritev nekaterih programov ne sme posegati v odločitev Komisije o predpisih za izkoreninjenje navedenih bolezni, ki temeljijo na znanstvenem svetovanju. (13) Seznam programov iz Odločbe Komisije 2006/687/ES z dne 12. oktobra 2006 o programih za izkoreninjenje in spremljanje nekaterih bolezni živali, za preprečevanje zoonoz, spremljanje TSE pa tudi za izkoreninjenje BSE in praskavca, ki so v letu 2007 upravičeni do finančnega prispevka Skupnosti ( 5 ), je treba spremeniti zaradi upoštevanja Bolgarije in Romunije. (14) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







POGLAVJE I

STEKLINA

Člen 1

1. Programa za izkoreninjenje stekline, ki sta ju predložili Bolgarija in Romunija, se odobrita za obdobje od 1. januarja 2007 do 31. decembra 2007.

2. Finančni prispevek Skupnosti je 50 % stroškov, nastalih v državah članicah iz odstavka 1 za laboratorijske preiskave ter nakup in distribucijo cepiva in vab v okviru izvedbe programov, ter ne presega:

(a) ►M1 0 EUR ◄ za Bolgarijo;

(b) ►M1 0 EUR ◄ za Romunijo.

3. Najvišji znesek stroškov, ki se državam članicam povrnejo za programe iz odstavka 1, ne presega 0,5 EUR za nakup enega odmerka cepiva v okviru programov iz odstavkov 2.







POGLAVJE II

KLASIČNA PRAŠIČJA KUGA

Člen 2

1. Programa za nadzor in spremljanje klasične prašičje kuge, ki sta ju predložili Bolgarija in Romunija, se odobrita za obdobje od 1. januarja 2007 do 31. decembra 2007.

2. Finančni prispevek Skupnosti je 50 % stroškov, nastalih v državah članicah iz odstavka 1 za virološke in serološke preiskave domačih prašičev in divjih prašičev ter za cepljenje divjih prašičev in nakup in distribucijo cepiv in vab kakor tudi za cepljenje prašičev; za stroške, ki jih bo imela Romunija za nakup cepiva za cepljenje prašičev z oslabljenim živim cepivom, pa finančni prispevek Skupnosti znaša 100 % in ne presega:

(a) ►M1 275 000 EUR ◄ za Bolgarijo;

(b) 5 250 000 EUR za Romunijo.

3. Najvišji zneski za povračila stroškov za programe iz odstavka 1 ne presegajo:

za test ELISA 2,5 EUR na test;

za nakup enega odmerka cepiva za cepljenje divjih prašičev 0,5 EUR na odmerek;

za nakup enega odmerka cepiva oslabljenega živega cepiva za cepljenje prašičev 0,30 EUR na odmerek.







POGLAVJE III

NEKATERE ZOONOZNE SALMONELE PRI PLEMENSKI PERUTNINI

Člen 3

1. Programa za nadzor salmonele pri plemenski perutnini, ki sta ju predložili Bolgarija in Romunija, se odobrita za obdobje od 1. januarja 2007 do 31. decembra 2007.

2. Finančni prispevek Skupnosti je 50 % stroškov, nastalih v državah članicah iz odstavka 1 za bakteriološke teste, nadomestila lastnikom za izgubo zaradi izločitve ptic ali uničenja jajc in nakup odmerkov cepiva, ter ne presega:

(a) ►M1 5 000 EUR ◄ za Bolgarijo;

(b) 215 000 EUR za Romunijo.

3. Najvišji zneski za povračila stroškov Bolgariji in Romuniji za programe iz odstavka 1 ne presegajo:

za bakteriološki test 5,0 EUR na test;

za nakup enega odmerka cepiva 0,05 EUR na odmerek.

4. Stroški, upravičeni do nadomestila za izgubo zaradi izločitve živali, se omejijo, kakor je določeno v odstavku 5.

5. Povprečno nadomestilo, ki se izplača državam članicam, se izračuna na podlagi števila izločenih živali v državi članici, in sicer za plemensko perutnino do največ 2,5 EUR na ptico.







POGLAVJE IV

NADZORNI PROGRAMI ZA AVIARNO INFLUENCO PRI PERUTNINI IN PROSTOŽIVEČIH PTICAH

Člen 4

1. Programa za nadzor aviarne influence pri perutnini in prostoživečih pticah, ki sta ju predložili Bolgarija in Romunija, se odobrita za obdobje od 1. januarja 2007 do 31. decembra 2007.

2. Finančni prispevek Skupnosti za stroške analize vzorcev je 50 % stroškov, nastalih v posamezni državi članici, in ne presega:

(a) ►M1 88 000 EUR ◄ za Bolgarijo;

(b) ►M1 505 000 EUR ◄ za Romunijo.

3. Najvišji zneski stroškov, ki se povrnejo Bolgariji in Romuniji za teste, predvidene v navedenih programih, ne presegajo:

test ELISA : 1 EUR na test;

imunodifuzijski agar-gel test : 1,2 EUR na test;

test HI za H5/H7 : 12 EUR na test;

test izolacije virusa : 30 EUR na test;

test PCR : 15 EUR na test.







POGLAVJE V

SPREMLJANJE TRANSMISIVNIH SPONGIFORMNIH ENCEFALOPATIJ

Člen 5

1. Programa za spremljanje transmisivnih spongiformnih encefalopatij (TSE), ki sta ju predložili Bolgarija in Romunija, se odobrita za obdobje od 1. januarja 2007 do 31. decembra 2007.

2. Finančni prispevek Skupnosti je 100 % stroškov, nastalih v Romuniji za izvajanje programa iz odstavka 1, in ne presega 2 370 000 EUR.

3. Finančni prispevek Skupnosti za program iz odstavka 1 je namenjen za preiskave in ne presega:

(a) 6 EUR na test za preiskave pri govedu iz Priloge III k Uredbi (ES) št. 999/2001;

(b) 30 EUR na test za preiskave pri ovcah in kozah iz Priloge III k Uredbi (ES) št. 999/2001;

(c) 50 EUR na test za preiskave pri jelenih iz Priloge III k Uredbi (ES) št. 999/2001;

(d) 145 EUR na test za primarne ločevalne preiskave iz točke 3.2(c)(i) poglavja C Priloge X k Uredbi (ES) št. 999/2001.







POGLAVJE VI

IZKORENINJENJE PRASKAVCA

Člen 6

1. Program za izkoreninjenje praskavca, ki ga je predložila Romunija, se odobri za obdobje od 1. januarja 2007 do 31. decembra 2007.

2. Finančni prispevek Skupnosti za program iz odstavka 1 je 50 % stroškov, ki jih Romunija plača za nadomestila lastnikom za vrednost živali, izločenih ali uničenih v skladu z njihovim programom za izkoreninjenje, do največ 100 EUR na žival in v višini 50 % stroškov genotipizacije, do največ 10 EUR na test genotipizacije, in ne presega 980 000 EUR.







POGLAVJE VII

SPLOŠNE IN KONČNE DOLOČBE

Člen 7

Izdatki, ki jih Bolgarija in Romunija predložita za finančni prispevek Skupnosti, so izraženi v EUR in ne vključujejo davka na dodano vrednosti in drugih davkov.

Člen 8

Za izdatke se uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem Bolgarija in Romunija predložita zahtevek.

Člen 9

1. Finančni prispevek Skupnosti za programe iz členov od 1 do 6 se odobri pod pogojem, da Bolgarija in Romunija programe izvajata v skladu z ustreznimi določbami zakonov Skupnosti, vključno s predpisi o konkurenci in oddaji javnih naročil, in v skladu s pogoji, predvidenimi v točkah (a) do (f):

(a) države članice do 1. januarja 2007 uveljavijo zakone, predpise in upravne določbe za izvajanje programa;

(b) najpozneje do 1. junija 2007 pošljejo predhodno tehnično in finančno oceno programa v skladu s členom 24(7) Odločbe 90/424/EGS;

(c) za programe iz členov od 1 do 3 pošljejo vmesno poročilo za prvih šest mesecev programa najpozneje štiri tedne po koncu obdobja izvajanja, ki ga poročilo zajema;

(d) za programa iz člena 4 pošljeta Bolgarija in Romunija poročilo o pozitivnih ali negativnih rezultatih preiskav, ugotovljenih med nadzorom perutnine in prostoživečih ptic, vsake tri mesece do konca naslednjega meseca;

(e) za programa iz členov 5 in 6 Romunija pošlje Komisiji vsak mesec poročilo o napredku programa za spremljanje TSE in plačanih stroških; to poročilo je treba poslati v štirih tednih po koncu meseca, ki ga zajema poročilo;

(f) najpozneje do 1. junija 2008 se pošlje končno poročilo o tehnični izvedbi programa z dokazili, ki upravičujejo stroške, plačane s strani Bolgarije in Romunije, in doseženimi rezultati med obdobjem od 1. januarja 2007 do 31. decembra 2007;

(g) podrobne podatke o stroških, ki jih plačata Bolgarija in Romunija, kakor je navedeno v členih (d) in (e), je treba predložiti na obrazcu v skladu s preglednicama iz Prilog I in II;

(h) program se izvaja učinkovito;

(i) za te ukrepe ni bil in tudi ne bo vložen noben drug zahtevek za prispevek Skupnosti.

2. Če zadevna država članica ne izpolnjuje zahtev iz odstavka 1, Komisija zmanjša finančni prispevek Skupnosti ob upoštevanju narave in resnosti kršitve ter finančne izgube za Skupnost.

Člen 10

Priloge k Odločbi 2006/687/ES se nadomestijo z besedilom v Prilogi III k tej odločbi.

Člen 11

Ta odločba se uporablja od datuma začetka veljavnosti Pristopne pogodbe Bolgarije in Romunije.

Člen 12

Ta odločba je naslovljena na države članice.









PRILOGA I









PRILOGA II

Vzorec obrazca s podatki o stroških, ki jih plača Romunija, v skladu s členom 9(1)(f)







Spremljanje TSE Država članica: Mesec: Leto:







Testi na govedu Število testov Stroški na enoto Skupni stroški Testi na živalih iz točk 2.1, 3 in 4.1 dela I poglavja A Priloge III k Uredbi (ES) št. 999/2001 Testi na živalih iz točk 2.2, 4.2 in 4.3 dela I poglavja A Priloge III k Uredbi (ES) št. 999/2001 Skupaj







Testi na ovcah Število testov Stroški na enoto Skupni stroški Testi na živalih iz točke 2(a) dela II poglavja A Priloge III k Uredbi (ES) št. 999/2001 Testi na živalih iz točke 3 dela II poglavja A Priloge III k Uredbi (ES) št. 999/2001 Testi na živalih iz točke 5 dela II poglavja A Priloge III k Uredbi (ES) št. 999/2001 Skupaj







Testi na kozah Število testov Stroški na enoto Skupni stroški Testi na živalih iz točke 2(b) dela II Poglavja A Priloge III k Uredbi (ES) št. 999/2001 Testi na živalih iz točke 3 dela II poglavja A Priloge III k Uredbi (ES) št. 999/2001 Testi na živalih iz točke 5 dela II poglavja A Priloge III k Uredbi (ES) št. 999/2001 Skupaj







Primarni molekularni testi z razločevalno imuno-blot analizo Število testov Stroški na enoto Skupni stroški Testi na živalih iz točke 3.2(c)(i) poglavja C Priloge X







Testi na cervidae Število testov Stroški na enoto Skupni stroški Testi na živalih iz Priloge II k Uredbi (ES) št. 999/2001









PRILOGA III

Priloge I, II, III in V k Odločbi 2006/687/ES se nadomestijo z naslednjim:









„PRILOGA I







Seznam programov za izkoreninjenje in spremljanje bolezni živali iz člena 1(1) Stopnja in najvišji znesek finančnega prispevka Skupnosti Bolezen Država članica Stopnja Najvišji znesek (EUR) Bolezen Aujeszkega Belgija 50 % 250 000 Španija 50 % 350 000 Bolezen modrikastega jezika Španija 50 % 4 900 000 Francija 50 % 160 000 Italija 50 % 1 300 000 Portugalska 50 % 600 000 Goveja bruceloza Španija 50 % 3 500 000 Irska 50 % 1 100 000 Italija 50 % 2 000 000 Ciper 50 % 95 000 Poljska 50 % 300 000 Portugalska 50 % 1 600 000 Združeno kraljestvo (1) 50 % 1 100 000 Goveja tuberkuloza Španija 50 % 3 000 000 Italija 50 % 2 500 000 Poljska 50 % 1 100 000 Portugalska 50 % 450 000 Klasična prašičja kuga Nemčija 50 % 800 000 Francija 50 % 500 000 Luksemburg 50 % 35 000 Slovenija 50 % 25 000 Slovaška 50 % 400 000 Enzootska goveja levkoza Estonija 50 % 20 000 Italija 50 % 400 000 Latvija 50 % 35 000 Litva 50 % 135 000 Poljska 50 % 2 300 000 Portugalska 50 % 225 000 Ovčja in kozja bruceloza (B. melitensis) Grčija 50 % 650 000 Španija 50 % 5 000 000 Francija 50 % 200 000 Italija 50 % 4 000 000 Ciper 50 % 120 000 Portugalska 50 % 1 600 000 Poseidom (2) Francija (3) 50 % 50 000 Steklina Češka 50 % 490 000 Nemčija 50 % 850 000 Estonija 50 % 925 000 Latvija 50 % 1 200 000 Litva 50 % svoje ozemlje; 100 % obmejna področja 600 000 Madžarska 50 % 1 850 000 Avstrija 50 % 185 000 Poljska 50 % 4 850 000 Slovenija 50 % 375 000 Slovaška 50 % 500 000 Finska 50 % 112 000 Bolgarija 50 % 830 000 Romunija 50 % 800 000 Afriška prašičja kuga/klasična prašičja kuga Italija 50 % 140 000 Bolgarija 50 % 425 000 Romunija 50 % 5 250 000 Vezikularna bolezen prašičev Italija 50 % 120 000 Aviarna influenca Belgija 50 % 66 000 Češka 50 % 74 000 Danska 50 % 160 000 Nemčija 50 % 243 000 Estonija 50 % 40 000 Grčija 50 % 42 000 Španija 50 % 82 000 Francija 50 % 280 000 Irska 50 % 59 000 Italija 50 % 510 000 Ciper 50 % 15 000 Latvija 50 % 15 000 Litva 50 % 12 000 Luksemburg 50 % 10 000 Madžarska 50 % 110 000 Malta 50 % 5 000 Nizozemska 50 % 126 000 Avstrija 50 % 42 000 Poljska 50 % 87 000 Portugalska 50 % 121 000 Slovenija 50 % 32 000 Slovaška 50 % 21 000 Finska 50 % 27 000 Švedska 50 % 130 000 Združeno kraljestvo 50 % 275 000 Bolgarija 50 % 23 000 Romunija 50 % 105 000 Skupaj 63 014 000 (1) Združeno kraljestvo, samo kar zadeva Severno Irsko. (2) Osrčnikova vodenica, babezioza in goveja anaplazmoza, ki jih prenašajo insekti prenašalci v francoskih prekomorskih departmajih. (3) Francija, samo kar zadeva Guadeloupe, Martinique in Réunion.









PRILOGA II







Seznam programov pregledov, namenjenih preprečevanju zoonoz, iz člena 2(1) Stopnja in najvišji znesek finančnega prispevka Skupnosti Zoonoza Država članica Stopnja Najvišji znesek (EUR) Salmonela Belgija 50 % 660 000 Češka 50 % 330 000 Danska 50 % 250 000 Nemčija 50 % 175 000 Estonija 50 % 27 000 Grčija 50 % 60 000 Španija 50 % 2 000 000 Francija 50 % 875 000 Irska 50 % 175 000 Italija 50 % 320 000 Ciper 50 % 40 000 Latvija 50 % 60 000 Madžarska 50 % 60 000 Nizozemska 50 % 1 350 000 Avstrija 50 % 80 000 Poljska 50 % 2 000 000 Portugalska 50 % 450 000 Slovaška 50 % 205 000 Bolgarija 50 % 508 000 Romunija 50 % 215 000 Skupaj 9 840 000









PRILOGA III







Seznam programov za spremljanje TSE iz člena 3(1) Stopnja in najvišji znesek finančnega prispevka Skupnosti Bolezen Država članica Stopnja opravljenih hitrih in razločevalnih testov Najvišji znesek (EUR) TSE Belgija 100 % 2 084 000 Češka 100 % 1 059 000 Danska 100 % 1 680 000 Nemčija 100 % 11 307 000 Estonija 100 % 233 000 Grčija 100 % 1 827 000 Španija 100 % 10 237 000 Francija 100 % 24 815 000 Irska 100 % 6 755 000 Italija 100 % 3 375 000 Ciper 100 % 348 000 Latvija 100 % 312 000 Litva 100 % 645 000 Luksemburg 100 % 146 000 Madžarska 100 % 784 000 Malta 100 % 90 000 Nizozemska 100 % 5 112 000 Avstrija 100 % 1 759 000 Poljska 100 % 3 744 000 Portugalska 100 % 2 115 000 Slovenija 100 % 308 000 Slovaška 100 % 1 088 000 Finska 100 % 839 000 Švedska 100 % 2 020 000 Združeno kraljestvo 100 % 6 781 000 Romunija 100 % 2 370 000 Skupaj 91 833 000









PRILOGA V







Seznam programov za izkoreninjenje praskavca iz člena 5(1) Stopnja in najvišji znesek finančnega prispevka Skupnosti Bolezen Država članica Stopnja Najvišji znesek (EUR) Praskavec Belgija 50 % izločitev; 50 % genotipizacija; 99 000 Češka 50 % izločitev; 50 % genotipizacija; 107 000 Nemčija 50 % izločitev; 50 % genotipizacija; 927 000 Estonija 50 % izločitev; 50 % genotipizacija; 13 000 Grčija 50 % izločitev; 50 % genotipizacija; 1 306 000 Španija 50 % izločitev; 50 % genotipizacija; 5 374 000 Francija 50 % izločitev; 50 % genotipizacija; 8 862 000 Irska 50 % izločitev; 50 % genotipizacija; 629 000 Italija 50 % izločitev; 50 % genotipizacija; 3 076 000 Ciper 50 % izločitev; 50 % genotipizacija; 2 200 000 Luksemburg 50 % izločitev; 50 % genotipizacija; 28 000 Madžarska 50 % izločitev; 50 % genotipizacija; 332 000 Nizozemska 50 % izločitev; 50 % genotipizacija; 543 000 Avstrija 50 % izločitev; 50 % genotipizacija; 14 000 Portugalska 50 % izločitev; 50 % genotipizacija; 716 000 Slovenija 50 % izločitev; 50 % genotipizacija; 83 000 Slovaška 50 % izločitev; 50 % genotipizacija; 279 000 Finska 50 % izločitev; 50 % genotipizacija; 11 000 Švedska 50 % izločitev; 50 % genotipizacija; 6 000 Združeno kraljestvo 50 % izločitev; 50 % genotipizacija; 9 178 000 Romunija 50 % izločitev; 50 % genotipizacija; 980 000 Skupaj 34 763 000“